Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 804

6. A tehetség hasznosulásából fakadó sokrétû gazdasági haszon: a tehetség hasznosulása a 3.4. pont elemzése szerint is a tehetségek sikeres életútjának egyik jelenlegi szûk keresztmetszete. A hasznosulás zökkenõmentesebbé tétele a tehetség kifejlesztése során felhalmozott érték ugrásszerû megtérülését hozhatja el, és számottevõen segítheti azt, hogy a tehetséges fiatal ne külföldön hasznosítsa azt a tudást, amelyet idehaza kapott. A számottevõ közvetlen és közvetett haszon a tehetség minden fajtája esetén jelentkezik, így például a tudományos-innovatív, a mesterségbeli, a mûvészi és a sport tehetségben egyaránt. Magyarország jó alapokkal és hagyományokkal rendelkezik a tehetségsegítés változatos, magas szakmai színvonalú és innovatív formáinak kifejlesztése terén. E hagyományoknak egy hatékony rendszerbe szervezõdése esetén az ország tehetségsegítésének sok eleme adaptálható és követendõ példa lehet az EU számos tagországa számára. 2008/171. szám 3.4. A tehetségsegítés helyzete az Európai Unióban és a világ más országaiban 2 A tehetség az elmúlt évtizedben a világ egyik legkeresettebb árucikke lett. Az Európai Unió számára egyre inkább tudatosul, hogy a tehetségek felismeréséért, fejlesztéséért és megtartásáért folyó világméretû versenyben csak igen komoly munkával tudja megtartani pozícióit. Ez a felismerés az EU Lisszaboni Stratégiájában, a Bergeni Nyilatkozatban, az Európai Ifjúsági Paktumban és az EU 7. tudományos keretprogramjában egyaránt jelentkezik. Az erõfeszítések növelésének egy további jele, hogy egyre több európai országban válik általánossá a tanárok speciális tehetségsegítõ képzése és továbbképzése.3, 4 Az EU a 2009-es évet a Kreativitás és az Innováció évének kívánja megjelölni5, amely világosan mutatja a tehetségfogalom egyik kulcsjellemzõje, a kreativitás növekvõ fontosságának felismerését. 6 A tehetségsegítés magyar hagyományainak a gazdagsága és magas színvonala markánsan megfigyelhetõ a szomszédos országokban élõ magyarság tehetségsegítõ kezdeményezései körében is. Szerbiában tehetségsegítõ gimnáziumokat alapítottak. A romániai, szerbiai és szlovákiai magyar pedagógus szövetségek, valamint számos olyan civil szervezet, mint például az Amõba Alapítvány Sepsiszentgyörgyön, a Bethlen Gábor Alapítvány a nagyenyedi kollégiumban, a Bolyai Farkas Alapítvány a Magyarul Tanuló Tehetségekért Zentán vagy a Nyilas Misi Tehetségtámogató Egyesület Kolozsvárott igen magas színvonalú, áldozatos tehetségsegítõ tevékenységet végez. A kisebbségi lét a tehetségek támogatásának a hazai programok számára is példát mutatóan erõs közösségi hátterû, különösen önfeláldozó és intenzív példáit fejlesztette ki. A világ számos más, Európán kívüli országában – így kiemelkedõ módon az Amerikai Egyesült Államokban, Izraelben, Koreában és az ázsiai gyors gazdasági növekedéssel rendelkezõ kis államok közül számos más helyen is – igen magas színvonalú tehetségsegítõ munka folyik. Nagyon sokat tanulhatunk e hagyományokból. A kulturális sokszínûség figyelembevételének és a hátrányos helyzetben lévõ tehetséges fiatalok támogatásának változatos formáira az USA és Izrael tehetségsegítése mutat sok jó példát. Koreában a tehetségsegítés integrált rendszerét törvény szabályozza. Komplex, az innovativitást és a tehetség hasznosulását magas színvonalon segítõ programok vannak Szingapúrban és Thaiföldön is.

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes